**Sajtóközlemény**

**Dátum:** 2022. augusztus 29.

A „Roto Solid B" program kibővítése / Integrált állítási mechanizmus / Vékony kivitel résképződés és a kontúrok eltolódása nélkül / Azonos termékkoncepció 18 és 22 mm-es átmérőjű két- és háromrészes pántokhoz / Leegyszerűsített beállítás rendkívül széles állítási területtel / Széleskörű program horony- és peremcsavarozott szerelési változatokkal

**Innovatív hengerespántok műanyag ajtókhoz**

***Leinfelden-Echterdingen***– Egyszerű és biztos felhasználhatóság egy kiforrott és egységes termékkoncepció révén – így jellemzi a Roto Frank Fenster- und Türtechnologie GmbH (Roto FTT) a műanyag ajtókhoz való hengerespántjainak egyik fontos ismertetőjegyét. E termékkoncepciónak köszönhetően a „Solid B“ programhoz tartozó új „218 P“, „318 P, „222 P“ und „322 P“ pántok ideálisak az olyan ajtógyártók számára, akik vevőorientált módon sokféle modellt kínálnak, egyúttal azonban a dolgozóiknak a maximális biztonságot és egyben felelősségvállalást szeretnék nyújtani a felhasználás során. Mivel minden változatot beépítése azonos annak érdekében, hogy a termelésben dolgozók nagyon gyorsan rutint szerezzenek és biztonságra leljenek.

**Vékony kivitel a kontúrok eltolódása nélkül**

A műanyag ajtókhoz való új hengerespántok összes változatának vannak műszaki, de esztétikai ismertetőjegyei is, amelyek a most jelentősen kibővített „Solid B“ programot a piac egyik vezető kínálatává teszik, vélekedik a vasalatspecialista. Így például nem képződik rés az új pántok beállításakor a szárny- és a tokpánt között, mert az állítási mechanizmusok a pánthengerbe integrálva helyezkednek el. A kontúrok eltolódása ezzel elkerülhető. A vékony kivitel megmarad. Mindez érvényes a két- és háromrészes kivitelre is, függetlenül attól, hogy a változatot horony- vagy peremcsavarozott szereléshez választják-e.

**Lineáris állítás leakasztás nélkül**

A fokozat nélküli magasság-, oldal- és szorítónyomás állítás az ajtó leakasztása nélkül azonnali optikai ellenőrzéssel elvégezhető. Az ajtószárnynak az ajtótokba történő pontos beillesztése a lineáris 3D-beállításnak köszönhetően különösen könnyű. Az oldalállítás +/-3 mm-es tartományban, míg a magasságállítás -2 mm-től +4 mm-es tartományban fokozat nélkül lehetséges. A szorítónyomás rendkívül rugalmasan alkalmazható, hangsúlyozza a gyártó. +/- 1,5 mm-es tartományban módosítható, mely által a szerelés jelentősen egyszerűsödik. Minden beállítás egyszerűen, egy 4 mm-es imbuszkulccsal elvégezhető.

**Egységes kivitel könnyű és nehéz szárnyakhoz**

A pántok egységes dizájnja lehetőséget biztosít arra, hogy az eltérő tömegű ajtók az épülethez esztétikai szempontból illeszkedjenek. A választott hengerespántváltozattól, a pántok számától és a kiválasztott ajtóprofil tulajdonságaitól függően 80 kg-os, 120 kg-os, sőt akár 160 kg-os szárnytömegnél is elérhetőek. Ezenkívül a vékony hengerespántok különösen jól illenek a letisztult ajtókivitelhez.

Minden változatban lehetséges az RC 2-es ellenállási osztály szerinti ajtók gyártása. Előkészületben az SKG\*\* betörésgátlás szerinti tanúsítás.

**Magasfokú funkcióbiztonság és felületminőség**

A fejlesztés célja, hogy a műanyagajtók gyártóknak az új pántcsaláddal egy teljes termékskálát biztosítsunk, ötvözve a legjobb technológiát és minőséget, írja le a Roto Door Konstruktion a kitűzött feladatát. Ahogy a Rotonál ez megszokott, a hengerespántok korrózióvédelme megfelel a DIN EN 1670 5. osztályának, ezzel pedig a legmagasabb fokú követelményeknek. A DIN EN 1935 szerint elvégzett 200.000 nyitási ciklus igazolja, hogy a hengerespántok hosszú távon is megbízhatóan működnek.

Tom Vermeulen, Door & Door Innovation értékesítési vezetője már várja az ajtógyártókkal történő eszmecserét mindazokról az új lehetőségekről, amelyek a hengerespánt családdal való munka révén megnyílnak számukra: „A Door- tervezőink fókuszált elköteleződése által most a ‚Solid B‘ program piacán fellelhető réseket le tudtuk fedni. Egyúttal egy meggyőző termékkoncepciót hoztunk létre, amely csökkenti a műanyag bejárati ajtók gyártásának komplexitását. Meg vagyunk győződve róla, hogy az új hengerespántcsalád pontosan azt nyújtja, amivel a gyártás és a szerelés könnyebbé és biztonságosabbá válik.“



Újdonság a piacon: az új „218 P“, „318 P“, „222 P“ és „322 P“ hengerespántok műanyag ajtókhoz a „Roto Solid B“ programban. Az integrált állítási mechanizmus megakadályozza a résképződést és a kontúrok eltolódását. A fokozat nélküli magasság-, oldal- és szorítónyomás állítás az ajtó leakasztása elvégezhető. Két- és háromrészes 18 és 22 mm átmérőjű pántok egységes kivitelben.

**Kép**: Roto **Roto\_Solid\_B\_318P.jpg**



A műanyagajtókhoz tartozó új csuklóspántok horony- és peremcsavarozott szerelési változatokban érhetők el. A horonycsavarozott szerelési változat (bal oldali kép) a legnépszerűbb 16, 20 vagy 24 mm-es vasalathornyokhoz alkalmas. A legnépszerűbb peremtartományok egy pántkivitellel fedhetők le.

**Képek**: Roto **Roto\_Solid\_B\_218P\_falzverschraubt.jpg und Roto\_Solid\_B\_218P\_ueberschlagverschraubt.jpg**

Szabadon nyomtatható – másolat kérésre.

**Kiadó**: Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • [info.presse@roto-frank.com](mailto:info.presse@roto-frank.com)

**Szerkesztőség**: Dr. Sälzer Pressedienst • Lensbachstraße 10 • 52159 Roetgen • Tel. +49 2471 9212864 • Fax +49 2471 9212867• [info@drsaelzer-pressedienst.de](mailto:info@drsaelzer-pressedienst.de)